
Τροποποίηση του ν. 3190/1955 περί Εταιρειών 

Περιορισμένης Ευθύνης και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΔΙΑΤΑΞΕΙΣ ΕΤΑΙΡΙΚΟΥ ΔΙΚΑΙΟΥ 

Άρθρο 1 

Τροποποίηση του Κεφαλαίου Α' του ν. 3190/1955 

1 .Το άρθρο 2 του ν. 3190/1955 αντικαθίσταται ως εξής: 

«Άρθρο 2 

Επωνυμία 

1. Η επωνυμία της εταιρείας περιορισμένης ευθύνης 
σχηματίζεται είτε από το όνομα ενός ή περισσότερων 
εταίρων είτε από το αντικείμενο της δραστηριότητας 
που ασκεί είτε από άλλες λεκτικές ενδείξεις. Η επωνυμία 
της εταιρείας μπορεί να αποδίδεται ολόκληρη ή εν μέρει 
με λατινικούς χαρακτήρες. 

2. Στην επωνυμία της εταιρείας περιορισμένης ευθύνης 
πρέπει να περιέχονται σε κάθε περίπτωση ολογράφως 
οι λέξεις "Εταιρεία Περιορισμένης Ευθύνης" ή το ακρω¬ 
νύμιο "Ε.Π.Ε.". Για τις διεθνείς συναλλαγές, οι ανωτέρω 
λέξεις εκφράζονται ως "Ι_ϊγπϊϊθοΙ ΕίθβίΙίΐγ (Ζοητρθηγ" και 
το ακρωνύμιο ως "Ε.Ε.Ο." ή "ΕΤϋ". 

3. Αν η εταιρεία είναι μονοπρόσωπη, στην επωνυμία 
πρέπει να περιέχονται οι λέξεις "Μονοπρόσωπη Εταιρεία 


Περιορισμένης Ευθύνης"ή "Μονοπρόσωπη Ε.Π.Ε.". Για τις 
διεθνείς συναλλαγές, οι ανωτέρω λέξεις εκφράζονται ως 
"5ίη9ΐ6 ΜθίπόθΓ ΕίιπίΐθοΙ ΙώβιΝΐγ ΟοιτιρΒηγ" ή "5 ϊπ9Ιθ 
Μ θίπόθΓ Ε.Ε.(Ι."ή"5ίη9ΐθ ΜθίπόθΓ ΕΤΟ".». 

2. Η παρ. 1 του άρθρου 4 του ν. 3190/1955 αντικαθί¬ 
σταται ως εξής: 

«1. Το κεφάλαιο της εταιρείας περιορισμένης ευ¬ 
θύνης καθορίζεται από τους εταίρους χωρίς περι¬ 
ορισμό. Σχηματίζεται είτε από μετρητά είτε από ει¬ 
σφορές σε είδος, σύμφωνα με τις προϋποθέσεις του 
άρθρου 5.». 

3. Στο τέλος της παρ. 2 του άρθρου 4 του ν. 3190/1955 
προστίθενται εδάφια ως εξής: 

«Τα εταιρικά μερίδια έχουν ονομαστική αξία ενός (1) 
τουλάχιστον ευρώ. Η ονομαστική αξία είναι ίση για όλα 
τα εταιρικά μερίδια.». 

4. Οι παράγραφοι 4 και 5 του άρθρου 4 του ν. 3190/ 
1955 αντικαθίστανται ως εξής: 

«4. Σε περίπτωση αύξησης ή μείωσης του εταιρικού 
κεφαλαίου, αυξάνονται ή μειώνονται αναλόγωςτα ποσά 
των παραγράφων 2 και 3. 

5. Σε κάθε έντυπο της εταιρείας υποχρεωτικά αναφέ- 
ρονται η επωνυμία, το εταιρικό κεφάλαιο, ο αριθμός 
Γ.Ε.ΜΗ., η έδρα της εταιρείας, καθώς και αν βρίσκεται 
υπό εκκαθάριση.». 

5. Η παρ. 1 του άρθρου 5 του ν. 3190/1955 αντικαθί¬ 
σταται ως εξής: 

«1. Οι εισφορές σε είδος επιτρέπονται, μόνο αν το 
εισφερόμενο στοιχείο αποτελεί περιουσιακό αγαθό το 
οποίο είναι δεκτικό χρηματικής αποτίμησης.». 

Άρθρο 2 

Τροποποίηση του Κεφαλαίου Β' του ν. 3190/1955 

1. Ο τίτλος του άρθρου 6 αντικαθίσταται ως εξής: 

«Άρθρο 6 

Περιεχόμενο της εταιρικής σύμβασης και 

σύσταση». 

2. Οι παράγραφοι 1 και2τουάρθρου6τουν.3190/1955 
αντικαθίσταται ως εξής: 

«1. Η εταιρική σύμβαση καταρτίζεται με συμβολαιο¬ 
γραφικό έγγραφο ή με πρότυπο καταστατικό, σύμφω¬ 
να με το άρθρο 9 του ν. 4441/2016 (Α' 227) και την υπ' 
αριθμ. 31637/2017 απόφαση του Υπουργού Οικονομίας 
και Ανάπτυξης (Β' 928). 

2. Η εταιρική σύμβαση πρέπει να περιέχει: 

α) το όνομα, το επώνυμο, το πατρώνυμο, το επάγγελ¬ 
μα, τη διεύθυνση κατοικίας, την ηλεκτρονική διεύθυν¬ 
ση, τον Αριθμό Φορολογικού Μητρώου (ΑΦΜ) και τον 
αριθμό δελτίου ταυτότητας (Α.Δ.Τ.) ή διαβατηρίου των 
εταίρων, 

β) την εταιρική επωνυμία, 

γ) την ιδιότητα της εταιρείας ως περιορισμένης ευ¬ 
θύνης, 

δ) την έδρα της εταιρείας. Ως έδρα ορίζεται δήμοςτης 
ελληνικής επικράτειας, 

ε) το σκοπό της εταιρείας, 

στ) τη διάρκεια της εταιρείας. Η διάρκεια της εταιρείας 
είναι ορισμένου χρόνου και ορίζεται σε έτη, 

ζ) το κεφάλαιο της εταιρείας, τη μερίδα συμμετοχής, 
τα περισσότερα εταιρικά μερίδια κάθε εταίρου και 
βεβαίωση των ιδρυτών για την καταβολή του κεφα¬ 
λαίου, 

η) το αντικείμενο των εισφορών σε είδος, την αποτί¬ 
μηση αυτών και το όνομα του εισφέροντος, καθώς και 
το σύνολο της αξίας των εισφορών σε είδος, 

θ) τον τρόπο διαχείρισης και εκπροσώπησηςτης εται¬ 
ρείας.». 

3. Στο άρθρο 6 του ν. 3190/1955 προστίθεται παρά¬ 
γραφος 4 ως εξής: 

«4. Η εταιρεία περιορισμένης ευθύνης αποκτά νομική 
προσωπικότητα με την εγγραφή της στο Γενικό Εμπο¬ 
ρικό Μητρώο (Γ.Ε.ΜΗ.), σύμφωνα με το άρθρο 15 του 
ν. 3419/2005 (Α'297).». 

4. Η περίπτωση α'της παρ. 1 του άρθρου 7 του 
ν. 3190/1955 αντικαθίσταται ως εξής: 

«α) έχει συσταθεί κατά παράβαση της παραγράφου 1 
και των περιπτώσεων β', ε', ζ' και η' της παραγράφου 2 
του άρθρου 6.». 

5. Η παρ. 3 του άρθρου 7 του ν. 3190/1955 αντικαθί¬ 
σταται ως εξής: 

«3. Η δικαστική απόφαση που κηρύσσει την ακυρό¬ 
τητα της εταιρείας υποβάλλεται στις διατυπώσεις δημο¬ 
σιότητας του άρθρου 8. Η απόφαση αυτή αντιτάσσεται 
προς τρίτους, σύμφωνα με την παρ. 3 του άρθρου 16 
του ν. 3419/2005.Τριτανακοπή μπορεί να ασκηθεί μέσα 
σε έξι (6) μήνες από την υποβολή της απόφασης στις 
διατυπώσεις δημοσιότητας του άρθρου 8.». 

6. Το άρθρο 8 του ν. 3190/1955 αντικαθίσταται ως εξής: 


«Άρθρο 8 
Δημοσιότητα 

1. Για τα στοιχεία και τις πράξεις της εταιρείας πε¬ 
ριορισμένης ευθύνης για τα οποία προβλέπεται υπο¬ 
χρέωση δημοσιότητας, εφαρμόζονται οι διατάξεις του 
ν. 3419/2005. 

2. Για τα αποτελέσματα της εγγραφής της εταιρείας 
στο Γ.Ε.ΜΗ. και των καταχωρίσεων σε αυτό ισχύουν τα 
άρθρα 15 και 16 του ν. 3419/2005.». 

7. Στο πρώτο εδάφιο της παρ. 2 του άρθρου 9 του 
ν. 3190/1955 μετά τις λέξεις «προ της κατά το άρθρον 8» 
οι λέξεις «παρ. 2» διαγράφονται. 

8. Στο άρθρο 9 του ν. 3190/1955 προστίθεται παρά¬ 
γραφος 3 ως εξής: 

«3. Πριν από την ολοκλήρωση των διατυπώσεων του 
άρθρου 8, κανείς εταίρος δεν μπορεί να υπαναχωρήσει 
από την εταιρική σύμβαση. Ο θάνατος, η πτώχευση ή 
η απαγόρευση εταίρου δεν αποτελεί κώλυμα για την 
ολοκλήρωση των διατυπώσεων αυτών.». 

Άρθρο 3 

Τροποποίηση του Κεφαλαίου Γ' του ν. 3190/1955 

1. Οι παράγραφοι 2, 3 και 4 του άρθρου 10 του 
ν. 3190/1955 αντικαθίστανται ως εξής: 

«2. Η συνέλευση συγκαλείται υποχρεωτικά μία (1) 
τουλάχιστον φορά κάθε έτος το αργότερο έως τη δε- 
κάτη (10η) ημερολογιακή ημέρα του ένατου μήνα μετά 
τη λήξη της εταιρικής χρήσης. Αν η συνέλευση δεν συ¬ 
γκληθεί από τους διαχειριστές μέσα στην ανωτέρω προ¬ 
θεσμία, η σύγκληση γίνεται από οποιονδήποτε εταίρο, 
σύμφωνα με την παράγραφο 2 του άρθρου 11. 

3. Η σύγκληση της συνέλευσης γίνεται από το διαχει¬ 
ριστή, σύμφωνα με τις διατάξεις του καταστατικού, σε 
κάθε περίπτωση πριν από οκτώ (8) τουλάχιστον μέρες. 
Η ημέρα της σύγκλησης και η ημέρα της συνέλευσης δεν 
υπολογίζονται στην προθεσμία αυτή. Η πρόσκληση των 
εταίρων είναι υποχρεωτικά προσωπική και γίνεται με κάθε 
κατάλληλο μέσο, περιλαμβανομένου του ηλεκτρονικού 
ταχυδρομείου (θ-ιγίθΜ). Στην πρόσκληση αναγράφεται η 
ημέρα, η ώρα, ο τόπος, οι προϋποθέσεις για τη συμμετοχή 
των εταίρων και λεπτομερής ημερήσια διάταξη. 

4. Αν όλοι οι εταίροι συμφωνούν, είναι δυνατή η σύ¬ 
γκληση συνέλευσης χωρίς την τήρηση των διατυπώσεων 
της παραγράφου 3. Εφόσον όλοι οι εταίροι είναι παρόντες 
και δεν υπάρχει αντίρρηση, λαμβάνονται έγκυρες απο¬ 
φάσεις για κάθε θέμα αρμοδιότητας της συνέλευσης.». 

2. Στο άρθρο 10 του ν. 3190/1955 προστίθενται παρά¬ 
γραφοι 5 και 6 ως εξής: 

«5. Η συνέλευση μπορεί να συνέρχεται οπουδήποτε 
αναφέρεται στο καταστατικό, στο εσωτερικό ή το εξω¬ 
τερικό. Αν δεν αναφέρεται ο τόπος αυτός, η συνέλευση 
μπορεί να συνέρχεται στην έδρα της εταιρείας ή και 
οπουδήποτε αλλού, αν συναινούν όλοι οι εταίροι. 

6. Εφόσον προβλέπεται στο καταστατικό ή συναι- 
νούν όλοι οι εταίροι, η συνέλευση των εταίρων μπορεί 
να διεξαχθεί με τηλεδιάσκεψη. Κάθε εταίρος μπορεί να 
αξιώσει να διεξαχθεί η συνέλευση με τηλεδιάσκεψη ως 

προς αυτόν, αν κατοικεί σε άλλη χώρα από εκείνη όπου 
διεξάγεται η συνέλευση ή αν υπάρχει άλλος σπουδαίος 
λόγος, ιδίως ασθένεια ή αναπηρία.». 

3. Η περίπτωση ε'της παρ. 2 του άρθρου 14 του 
ν. 3190/1955 αντικαθίσταται ως εξής: 

«ε) περί παράτασης της διάρκειας της εταιρείας, περί 
συγχώνευσής της, περί λύσης και διορισμού ή ανάκλη¬ 
σης των εκκαθαριστών και περί αναβίωσης,». 

4. Η παρ. 4 του άρθρου 17 του ν. 3190/1955 αντικα¬ 
θίσταται ως εξής: 

«4. Απαγορεύσεις που αφορούν συμμετοχή δημόσιων 
υπαλλήλων ή μελών ΔΕΠ ή άλλων επαγγελματιών στη 
σύσταση ή τη διαχείριση εταιρείας περιορισμένης ευ¬ 
θύνης ισχύουν, όπως ορίζεται στις σχετικές διατάξεις.». 

5. Το άρθρο 19 του ν. 3190/1955 αντικαθίσταται ως 
εξής: 

«Άρθρο 19 

Ανάκληση και παραίτηση διαχειριστών 

1. Ο διαχειριστής που είτε ασκεί καταστατική διαχεί¬ 
ριση είτε έχει οριστεί με απόφαση της συνέλευσης των 
εταίρων, ανακαλείται με απόφαση των εταίρων που λαμ- 
βάνεται με την πλειοψηφία του άρθρου 13, εκτός αν ορί¬ 
ζεται διαφορετικά στο καταστατικό. Αν η διαχείριση έχει 
ανατεθεί για ορισμένο χρόνο, το καταστατικό μπορεί να 
ορίζει και τους λόγους ανάκλησης. Στην περίπτωση αυτή 
η ανάκληση γίνεται με την επιφύλαξη τυχόν αξίωσης για 
αποζημίωση. 

2. Ο εταίρος που ασκεί τη νόμιμη διαχείριση του άρ¬ 
θρου 16 μπορεί να ανακληθεί με δικαστική απόφαση, 
εφόσον υπάρχει σπουδαίος λόγος και απόφαση της συ¬ 
νέλευσης των εταίρων. 

3. Αν οι εταίροι είναι δύο (2) σε περίπτωση διαφωνίας, 
η διαχείριση μπορεί να ανακληθεί από το δικαστήριο 
μόνο για σπουδαίο λόγο, χωρίς να απαιτείται απόφαση 
της συνέλευσης των εταίρων. 

4. Ύστερα από αίτηση του ενός δεκάτου (1/10) των 
εταίρων που συγχρόνως εκπροσωπούν το ένα δέκατο 
(1/10) του συνολικού αριθμού των εταιρικών μεριδίων 
και εφόσον υπάρχει σπουδαίος λόγος, το δικαστήριο 
μπορεί να ανακαλεί το διαχειριστή. 

5. Συμφωνία για μη ανάκληση από το δικαστήριο για 
σπουδαίο λόγο είναι άκυρη. Σε περίπτωση επείγοντος 
αποφασίζει προσωρινά το Μονομελές Πρωτοδικείο κατά 
τη διαδικασία των ασφαλιστικών μέτρων. 

6. Ο διαχειριστής, ο οποίος έχει οριστεί για ορισμένο 
χρόνο μπορεί να παραιτηθεί για λόγους που είτε προβλέ- 
πονται στο καταστατικό είτε για σπουδαίο λόγο. Άλλως, 
μπορεί να παραιτηθεί οποτεδήποτε. 

7. Για την εφαρμογή των παραγράφων 2, 3, 4 και 6 
ως σπουδαίος λόγος νοείται ιδίως η σοβαρή παράβαση 
καθηκόντων ή η ανικανότητα προς τακτική διαχείριση. 

8. Σε περίπτωση ανάκλησης του διαχειριστή, καθώς 
και σε περίπτωση θανάτου, παραίτησης ή έκπτωσής του 
για άλλο λόγο, ο νέος διαχειριστής διορίζεται με τη δια¬ 
δικασία που προβλέπεται στο καταστατικό.Το καταστα¬ 
τικό μπορεί να προβλέπει τη συνέχιση της διαχείρισης 
από τους λοιπούς διαχειριστές χωρίς αντικατάσταση. 


Αν οι εταίροι δεν προβούν σε εκλογή διαχειριστή και το 
καταστατικό δεν περιέχει σχετικές προβλέψεις, ισχύει η 
διαχείριση του άρθρου 16.». 

Άρθρο 4 

Εισαγωγή Κεφαλαίου Γ1 στο ν. 3190/1955 

1. Μετά το άρθρο 21 του ν. 3190/1955 προστίθεται 
τίτλος ως εξής: 

«ΚΕΦΑΛΑΙΟ Γ1' 

ΟΙΚΟΝΟΜΙΚΕΣ ΚΑΤΑΣΤΑΣΕΙΣ 

ΚΑΙ ΔΙΑΝΟΜΗ ΚΕΡΔΩΝ» 

2. Το άρθρο 22 του ν. 3190/1955 αντικαθίσταται ως 
εξής: 

«Άρθρο 22 

Σύνταξη, έλεγχος και δημοσίευση 

οικονομικών καταστάσεων 

1. Στο τέλος κάθε εταιρικής χρήσης με μέριμνα του 
διαχειριστή συντάσσονται οι ετήσιες οικονομικές κατα¬ 
στάσεις, οι οποίες εγκρίνονται από τη συνέλευση των 
εταίρων. Η σύνταξη των οικονομικών καταστάσεων βά¬ 
σει των Ελληνικών Λογιστικών Προτύπων (Ε.Λ.Π.) γίνεται, 
σύμφωνα με τις διατάξεις του ν. 4308/2014 (Α'251). Στις 
περιπτώσεις σύνταξης των οικονομικών καταστάσεων 
βάσει των Διεθνών Προτύπων Χρηματοοικονομικής Ανα¬ 
φοράς (Δ.Π.Χ.Α.) εφαρμόζονται οι σχετικές διατάξεις των 
Ευρωπαϊκών Κανονισμών. 

2. Εταιρείες περιορισμένης ευθύνης που είναι μητρικές, 
σύμφωνα με τα κριτήρια των παραγράφων 2 έως 9 του 
άρθρου 32 του ν. 4308/2014, υποχρεούνται στη σύνταξη 
ενοποιημένων οικονομικών καταστάσεων, σύμφωνα με 
την παράγραφο 1 του ίδιου άρθρου με την επιφύλαξη 
του άρθρου 33 του ν. 4308/2014. Κατά τα λοιπά, για την 
ενοποίηση ισχύουντα άρθρα 31 έως 34 του ν. 4308/2014. 
Οι ενοποιημένες οικονομικές καταστάσεις συντάσσονται 
με μέριμνα του διαχειριστή και ανακοινώνονται στη συ¬ 
νέλευση των εταίρων. 

3. Για την κατάρτιση της έκθεσης διαχείρισης του ή 
των διαχειριστών, που απευθύνονται στη συνέλευση 
των εταίρων, εφαρμόζεται αναλόγως το άρθρο 43α 
του κ.ν. 2190/1920 (Α' 37/1963). Εφόσον η εταιρεία 
υποχρεούται στη σύνταξη ενοποιημένων οικονομικών 
καταστάσεων εφαρμόζεται αναλόγως το άρθρο 107Α 
του κ.ν. 2190/1920. Εταιρείες που απαλλάσσονται από 
την υποχρέωση κατάρτισης έκθεσης διαχείρισης και 
δεν παρέχουν τις πληροφορίες της παρ. 6 του άρθρου 
43α του κ.ν. 2190/1920 στην ενοποιημένη έκθεση της 
μητρικής, περιλαμβάνουν αυτές τις πληροφορίες στο 
προσάρτημα. 

4. Για τον έλεγχο των οικονομικών καταστάσεων εφαρ¬ 
μόζονται αναλόγως οι διατάξεις του ν. 4336/2015 (Α' 94) 
και του ν. 4449/2017 (Α' 7). 

5. Για τη δημοσίευση των εγκεκριμένων ετήσιων οικο¬ 
νομικών καταστάσεων και των σχετικών εκθέσεων των 
διαχειριστών και των ελεγκτών της εταιρείας εφαρμόζε¬ 
ται αναλόγως το άρθρο 43β του κ.ν. 2190/1920. Στις ενο¬ 
ποιημένες οικονομικές καταστάσεις, στην ενοποιημένη 
έκθεση διαχείρισης και στη γνώμη του νόμιμου ελεγκτή 

ή του ελεγκτικού γραφείου, όπου αυτή απαιτείται, εφαρ¬ 
μόζονται αναλόγως οι διατάξεις για τη δημοσιότητητα 
του άρθρου 8 και ισχύουν οι προθεσμίες της παρ. 1 του 
άρθρου 43βτου κ.ν. 2190/1920. Για τη δημοσίευση οι¬ 
κονομικών καταστάσεων συνταγμένων κατά τα Δ.Π.Χ.Α. 
εφαρμόζεται το άρθρο 135 του κ.ν. 2190/1920. 

6. Για τις μεγάλες εταιρείες, όπως προσδιορίζονται στο 
άρθρο 2 του ν. 4308/2014, και τις οντότητες δημόσιου εν¬ 
διαφέροντος, κατά την έννοια του Παραρτήματος Α' του 
ν. 4308/2014, που υποχρεούνται σε κατάρτιση έκθεσης 
πληρωμών προς κυβερνήσεις, εφαρμόζονται αναλόγως 
τα άρθρα 144 έως 146 του κ.ν. 2190/1920.». 

3. Στο τέλος του άρθρου 24 του ν. 3190/1955 προστί¬ 
θεται εδάφιο ως εξής: 

«Πρόσθετα αποθεματικά μπορεί να προβλέπονται από 
το καταστατικό ή να αποφασίζονται από τους εταίρους 
με την πλειοψηφία της παραγράφου 1 του άρθρου 38.». 

4. Μετά το άρθρο 24 του ν. 3190/1955 προστίθεται 
άρθρο 24α ως εξής: 

«Άρθρο 24α 
Διανομή κερδών 

1. Αν δεν προβλέπεται διαφορετικά στο καταστατικό, 
οι εταίροι έχουν δικαιώματα επί των καθαρών κερδών 
που προκύπτουν από τις ετήσιες οικονομικές καταστά¬ 
σεις ανάλογα με τα εταιρικά τους μερίδια. 

2. Αν πραγματοποιήθηκε διανομή μη πραγματικών 
κερδών, οι εταίροι που έλαβαν αυτά υποχρεούνται να 
τα αποδώσουν. Η αγωγή για την αναζήτηση αυτών πα¬ 
ραγράφεται πέντε (5) έτη μετά την καταβολή αυτών.». 

5. Το άρθρο 25 του ν. 3190/1955 αντικαθίσταται ως 
εξής: 

«Άρθρο 25 

Τήρηση υποχρεωτικών βιβλίων 
από τους διαχειριστές 

1. Οι διαχειριστές υποχρεούνται να τηρούν στην ελλη¬ 
νική γλώσσα ηλεκτρονικά ή χειρόγραφα, τα εξής: 

α. το βιβλίο εταίρων στο οποίο καταχωρίζονται το 
όνομα, το επώνυμο, το πατρώνυμο, ο αριθμός δελτίου 
ταυτότητας (Α.Δ.Τ.), ο αριθμός φορολογικού μητρώου 
(ΑΦΜ), η διεύθυνση, η ηλεκτρονική διεύθυνση και οι 
εισφορές κάθε εταίρου, καθώς και κάθε μεταβολή στα 
πρόσωπα των εταίρων, 

β. το βιβλίο πρακτικών συνελεύσεων στο οποίο κα¬ 
ταχωρίζονται οι αποφάσεις που λαμβάνουν οι εταίροι, 

γ. το βιβλίο πρακτικών διαχείρισης στο οποίο καταχω¬ 
ρίζονται οι αποφάσεις των διαχειριστών.». 

Άρθρο 5 

Τροποποίηση του Κεφαλαίου Δ' του 
ν. 3190/1955 

1. Η παρ. 3 του άρθρου 28 του ν. 3190/1955 αντικα¬ 
θίσταται ως εξής: 

«3. Η μεταβίβαση του εταιρικού μεριδίου γίνεται 
μόνο με συμβολαιογραφικό έγγραφο στο οποίο περι¬ 
λαμβάνονται το όνομα, το επώνυμο, το πατρώνυμο, ο 
αριθμός φορολογικού μητρώου (ΑΦΜ), το επάγγελμα, 
η διεύθυνση κατοικίας, η ηλεκτρονική διεύθυνση, ο 


αριθμός δελτίου ταυτότητας (Α.Δ.Τ.) ή διαβατηρίου 
αυτού στον οποίο γίνεται η μεταβίβαση. Η μεταβίβα¬ 
ση παράγει αποτελέσματα από την εγγραφή της στο 
βιβλίο των εταίρων του άρθρου 25. Με την επιφύλα¬ 
ξη των διατάξεων του καταστατικού και του νόμου, η 
εγγραφή γίνεται με αίτηση του μεταβιβάζοντος ή του 
προς ον η μεταβίβαση με την προσκόμιση αντιγράφου 
της πράξης.». 

2.0 τίτλος του άρθρου 29 του ν. 3190/1955 αντικαθί¬ 
σταται ως εξής: 

«Άρθρο 29 

Μεταβίβαση εταιρικού μεριδίου αιτία θανάτου». 

3. Η παρ. 1 του άρθρου 29 του ν. 3190/1955 αντικα¬ 
θίσταται ως εξής: 

«1. Δεν μπορεί να προβλέπεται στο καταστατικό απα¬ 
γόρευση μεταβίβασης εταιρικού μεριδίου αιτία θανάτου. 
Μπορεί να ορίζεται ότι το εταιρικό μερίδιο εξαγοράζεται 
στις περιπτώσεις αυτές από πρόσωπο το οποίο υποδει¬ 
κνύεται από την εταιρεία είτε στην αξία που συμφωνείται 
μεταξύ των κληρονόμων και της εταιρείας είτε στο ύψος 
της πραγματικής του αξίας, η οποία προσδιορίζεται με 
απόφαση του Μονομελούς Πρωτοδικείου της έδραςτης 
εταιρείας, σύμφωνα με τη διαδικασία των ασφαλιστικών 
μέτρων.». 

4. Το πρώτο εδάφιο της παρ. 2 του άρθρου 29 του 
ν. 3190/1955 αντικαθίσταται ως εξής: 

«Η κατά την προηγούμενη παράγραφο υπόδειξη από 
την εταιρεία μπορεί να γίνει μέσα σε ένα (1) μήνα από 
την εγγραφή της μεταβίβασης αιτία θανάτου στο βιβλίο 
εταίρων του άρθρου 25, με σχετική δήλωση προς τον 
κληρονόμο ή τον κληροδόχο.». 

5. Η παρ. 2 του άρθρου 31 του ν. 3190/1955 αντικα¬ 
θίσταται ως εξής: 

«2. Η μεταβολή στο πρόσωπο εταίρου που γίνεται 
λόγω μεταβίβασης μεριδίου και η αύξηση ή μείωση 
του αριθμού των εταιρικών μεριδίων, σύμφωνα με την 
προηγούμενη παράγραφο, υπόκεινται στις διατυπώσεις 
δημοσιότητας του άρθρου 8 μέσα σε ένα (1) μήνα από 
την εγγραφή στο βιβλίο των εταίρων του άρθρου 25.». 

6. Η παρ. 1 του άρθρου 33 του ν. 3190/1955 αντικα¬ 
θίσταται ως εξής: 

«1. Κάθε εταίρος μπορεί να εξέλθει από την εταιρεία 
με δήλωσή του προς το διαχειριστή, εκτός αν προβλέ- 
πεται διαφορετικά στο καταστατικό. Στο καταστατικό 
μπορεί να ορίζεται επίσης ότι το εταιρικό μερίδιο θα 
εξαγοράζεται στην περίπτωση αυτή από πρόσωπο που 
υποδεικνύει η εταιρεία είτε στην αξία που συμφωνείται 
μεταξύ του αποχωρούντος εταίρου και της εταιρείας 
είτε στην πραγματική του αξία, όπως αυτή προσδιορί¬ 
ζεται με απόφαση του Μονομελούς Πρωτοδικείου της 
έδρας της εταιρείας κατά τη διαδικασία των ασφαλι¬ 
στικών μέτρων.». 

Άρθρο 6 

Τροποποίηση του Κεφαλαίου Ε' του 

ν. 3190/1955 

1. Η παρ. 1 του άρθρου 38 του ν. 3190/1955 αντικα¬ 
θίσταται ως εξής: 

«1. Η τροποποίηση της εταιρικής σύμβασης γίνεται 
μόνο με απόφαση της συνέλευσης, η οποία λαμβάνεται 
με πλειοψηφία τουλάχιστον πλέον του ενός δευτέρου 
(1/2) του συνολικού αριθμού των εταίρων, οι οποίοι 
εκπροσωπούν τουλάχιστον το 65% του εταιρικού κε¬ 
φαλαίου.». 

2. Στο άρθρο 38 του ν. 3190/1955 προστίθεται παρά¬ 
γραφος 5 ως εξής: 

«5. Ειδικά στις περιπτώσεις των άρθρων 19,28,29 και 
33, το νέο κείμενο της εταιρικής σύμβασης καταρτίζεται 
από το διαχειριστή με συμβολαιογραφικό έγγραφο και 
υποβάλλεται στις διατυπώσεις δημοσιότητας του άρ¬ 
θρου 8, χωρίς να απαιτείται η διαδικασία της παραγρά¬ 
φου 1 του παρόντος άρθρου και χωρίς να εφαρμόζεται 
το άρθρο 15 του ν. 3419/2005.». 

3. Η παρ. 1 του άρθρου 42 του ν. 3190/1955 αντικα¬ 
θίσταται ως εξής: 

«1. Η τροποποίηση της εταιρικής σύμβασης λόγω μεί¬ 
ωσης του εταιρικού κεφαλαίου μπορεί να γίνει μόνο μετά 
την πάροδο ενός (1) μηνός από τη δημοσίευση, σύμφω¬ 
να με το άρθρο 8 της απόφασης της συνέλευσης, σχετικά 
με τη μείωση του κεφαλαίου, η οποία πραγματοποιείται 
με μέριμνα των διαχειριστών και μόνο αν μέσα στην προ¬ 
θεσμία κανένας δανειστής δεν διατυπώσει εγγράφως 
αντίρρηση που απευθύνεται στην εταιρεία.». 

4. Η παρ. 2 του άρθρου 43 του ν. 3190/1955 αντικα¬ 
θίσταται ως εξής: 

«2. Αν δεν ληφθεί απόφαση από τη συνέλευση για τη 
μείωση του εταιρικού κεφαλαίου μέσα σε δεκαπέντε 
(15) ημέρες από την κοινοποίηση προς την εταιρεία της 
απόφασης του Μονομελούς Πρωτοδικείου, που προσδι¬ 
ορίζει την αξία της συμμετοχής του εξερχόμενου εταίρου 
ή αν δεν ακολουθήσει μέσα σε εύλογο χρόνο η διαδι¬ 
κασία που προβλέπεται στο άρθρο 42, ο εξερχόμενος 
εταίρος μπορεί να ζητήσει από το δικαστήριο τη λύση 
της εταιρείας ή να μεταβιβάσει το μερίδιό του ελεύθερα 
και ανεξάρτητα από κάθε διαφορετική πρόβλεψη του 
καταστατικού.». 

5. Η παρ. 1 του άρθρου 43α του ν. 3190/1955 αντικα¬ 
θίσταται ως εξής: 

«1. Μονοπρόσωπη εταιρεία περιορισμένης ευθύνης 
είναι η εταιρεία που συνιστάται από ένα φυσικό ή νομικό 
πρόσωπο ή καθίσταται μονοπρόσωπη κατά τη λειτουρ¬ 
γία της.». 

6. Στην παρ. 3 του άρθρου 43α του ν. 3419/1955 οι 
λέξεις «της έδρας της εταιρείας» διαγράφονται. 

Άρθρο 7 

Τροποποίηση του Κεφαλαίου ΣΤ' του 
ν. 3190/1955 

1. Η περίπτωση β' της παρ. 1 του άρθρου 44 του 
ν. 3190/1955 αντικαθίσταται ως εξής: 

«β) με απόφαση της συνέλευσης των εταίρων η οποία 
λαμβάνεται με πλειοψηφία των δύο τρίτων (2/3) του συ¬ 
νολικού αριθμού των εταίρων, οι οποίοι εκπροσωπούν 
τα δύο τρίτα (2/3) του εταιρικού κεφαλαίου, εκτός αν 
ορίζεται διαφορετικά στο καταστατικό.». 

2. Μετά την περίπτωση δ' της παρ. 1 του άρθρου 44 
του ν. 3190/1955 προστίθεται περίπτωση ε' ως εξής: 


«ε) Όταν παρέλθει ο ορισμένος χρόνος διάρκειας, 
εκτός αν ο χρόνος αυτός παραταθεί πριν λήξει με από¬ 
φαση της συνέλευσης των εταίρων.». 

3. Στο άρθρο 44 του ν. 3190/1955 προστίθεται παρά¬ 
γραφος 4 ως εξής: 

«4. Με εξαίρεση την πτώχευση, μέσα σε ένα (1) μήνα 
από τη λύση της εταιρείας, ο διαχειριστής υποχρεούται 
να καταρτίσει οικονομικές καταστάσεις τέλους χρήσης, 
οι οποίες εγκρίνονται από τη συνέλευση των εταίρων 
και υποβάλλονται στις διατυπώσεις δημοσιότητας του 
άρθρου 8.». 

4.0 τίτλος του άρθρου 45 αντικαθίσταται ως εξής: 

«Άρθρο 45 

Απώλεια ιδίων κεφαλαίων». 

5. Η παρ. 1 του άρθρου 45 του ν. 3190/1955 αντικα¬ 
θίσταται ως εξής: 

«1. Αν το σύνολο των ίδιων κεφαλαίων της εταιρείας 
καταστεί κατώτερο από το ένα δεύτερο (1 12 ) του εταιρι¬ 
κού κεφαλαίου, οι διαχειριστές υποχρεούνται να συγκα- 
λέσουν τη συνέλευση των εταίρων για να αποφασίσει τη 
λήψη των αναγκαίων μέτρων.». 

6. Η παρ. 2 του άρθρου 47 του ν. 3190/1955 αντικα¬ 
θίσταται ως εξής: 

«2. Για την ανάκληση των εκκαθαριστών εφαρμόζεται 
αναλόγως το άρθρο 19.». 

7. Το άρθρο 48 του ν. 3190/1955 αντικαθίσταται ως 
εξής: 

«Άρθρο 48 

Οικονομικές καταστάσεις εκκαθάρισης 

1. Με την έναρξη εκκαθάρισης, οι εκκαθαριστές υπο- 
χρεούνται να συντάξουν ισολογισμό έναρξης εκκαθάρι¬ 
σης, ο οποίος υποβάλλεται στις διατυπώσεις δημοσιότη¬ 
τας του άρθρου 8. Εφόσον η εκκαθάριση εξακολουθεί, 
ο εκκαθαριστής υποχρεούται να καταρτίζει στο τέλος 
κάθε χρήσης οικονομικές καταστάσεις εκκαθάρισης, οι 
οποίες εγκρίνονται από τη συνέλευση των εταίρων και 
υποβάλλονται στις διατυπώσεις του άρθρου 8. 

2. Αν το στάδιο εκκαθάρισης υπερβεί τα τρία (3) έτη, 
εφαρμόζεται ανάλογα η παρ. 6 του άρθρου 49 του 
κ.ν. 2190/1920. Το σχέδιο επιτάχυνσης και περάτωσης 
της εκκαθάρισης εγκρίνεται με απόφαση των εταίρων 
σύμφωνα με την παράγραφο 1 του άρθρου 38. Η αίτηση 
στο δικαστήριο υποβάλλεται και από το ένα δέκατο (1/10) 
των εταίρων που συγχρόνως εκπροσωπούν το ένα δέκατο 
(1/10) του συνολικού αριθμού των εταιρικών μεριδίων.». 

8. Το άρθρο 50 του ν. 3190/1955 αντικαθίσταται ως 
εξής: 

«Άρθρο 50 

Τέλος εκκαθάρισης 

Μετά την περάτωση της εκκαθάρισης, οι εκκαθαριστές 
καταρτίζουν τις τελικές οικονομικές καταστάσεις εκκα¬ 
θάρισης, οι οποίες εγκρίνονται από τη συνέλευση των 
εταίρων και υποβάλλονται στις διατυπώσεις δημοσιότη¬ 
τας του άρθρου 8. Στη συνέχεια διανέμουν το προϊόν της 
εκκαθάρισης της εταιρικής περιουσίας στους εταίρους, 
ανάλογα με τη μερίδα συμμετοχής τους.». 

9. Μετά το άρθρο 50 του ν. 3190/1955 προστίθεται 
άρθρο 50α ως εξής και το ισχύον άρθρο 50α αναριθ- 
μείται σε 50β: 

«Άρθρο 50α 
Αναβίωση 

Αν η εταιρεία λύθηκε λόγω παρόδου του χρόνου δι- 
άρκειάς της ή με απόφαση της συνέλευσης των εταίρων 
ή αν, μετά την κήρυξή της σε πτώχευση, επήλθε συμβι¬ 
βασμός ή αποκατάσταση σύμφωνα με τις διατάξεις του 
Πτωχευτικού Κώδικα, μπορεί να αναβιώσει με ομόφωνη 
απόφαση της συνέλευσης των εταίρων, η οποία υποβάλ¬ 
λεται στις διατυπώσεις δημοσιότητας του άρθρου 8 μαζί 
με τη νέα εταιρική σύμβαση. Τέτοια απόφαση αποκλείε¬ 
ται αν έχει αρχίσει η διανομή της εταιρικής περιουσίας.». 

10. Ο τίτλος του άρθρου 50α του ν. 3190/1955 αντι¬ 
καθίσταται ως εξής: 

«Άρθρο 50β 

Ομόρρυθμες, ετερόρρυθμες και ετερόρρυθμες 
κατά μετοχές εταιρείες» 

11. Οι παράγραφοι 2, 3 και 4 του άρθρου 50α του 
ν. 3190/1955 αντικαθίστανται ως εξής: 

«2. Οι διατάξεις των άρθρων 4 παρ. 5,8,17 παρ. 3,18 
παρ. 1, 22, 38 παρ. 4, 44 παρ. 4, 3, 46 παρ. 1, 47 παρ. 5, 
50 και 60 παρ. 13 και 14 εφαρμόζονται αναλόγως για 
τις ετερόρρυθμες κατά μετοχές εταιρείες, οπότε η συ¬ 
νέλευση των εταίρων αντικαθίσταται από το κατά νόμο 
αρμόδιο όργανο. 

3. Η καταχώρηση των ετερόρρυθμων κατά μετοχές 
εταιρειών γίνεται σύμφωνα με το άρθρο 8. Γιατηντήρη- 
ση του ευρετηρίου Εταιρειών δεν λαμβάνονται υπόψη οι 
λέξεις "Ετερόρρυθμη κατά μετοχές Εταιρεία". 

4. Οι διατάξεις του τελευταίου εδαφίου της παραγρά¬ 
φου 1, καθώς και των παραγράφων 2 και 3 του παρόντος 
εφαρμόζονται και στις ομόρρυθμες και ετερόρρυθμες 
εταιρείες του ν. 4072/2012 (Α' 86), εφόσον όλοι οι απε¬ 
ριόριστα ευθυνόμενοι εταίροι είναι Ανώνυμες Εταιρεί¬ 
ες, Εταιρείες Περιορισμένης Ευθύνης και Ετερόρρυθμες 
κατά μετοχές Εταιρείες ή είναι εταιρείες, που δε διέπονται 
από το δίκαιο κράτους-μέλους της ΕΕ, αλλά έχουν νομικό 
τύπο ανάλογο με αυτόν των εταιρειών που προαναφέρ- 
θηκαν.». 

Άρθρο 8 

Τροποποίηση του Κεφαλαίου Γ του 
ν. 3190/1955 

1.0 τίτλος «ΚΕΦΑΛΑΙΟΝ Γ - Αλλοδαποί εταιρίαι» αντι¬ 
καθίσταται ως εξής: «Κεφάλαιο Γ - Υποκαταστήματα ή 
πρακτορεία αλλοδαπών εταιρειών». 

2. Το άρθρο 57 του ν. 3190/1955 αντικαθίσταται ως 
εξής: 

«Άρθρο 57 

Εγκατάσταση στην Ελλάδα υποκαταστήματος ή 
πρακτορείου αλλοδαπής εταιρείας με έδρα 
κράτος - μέλος της Ευρωπαϊκής Ένωσης ή χώρας 
του Ευρωπαϊκού Οικονομικού Χώρου 

1. Η εγκατάσταση υποκαταστήματος ή πρακτορείου 
αλλοδαπής εταιρείας περιορισμένης ευθύνης κράτους- 


μέλους της Ευρωπαϊκής Ένωσης ή χώρας του Ευρω¬ 
παϊκού Οικονομικού Χώρου πραγματοποιείται με την 
εγγραφή του στο Γ.Ε.ΜΗ. 

2. Η εγγραφή στο Γ.Ε.ΜΗ. πραγματοποιείται με αίτηση 
της ενδιαφερόμενης αλλοδαπής εταιρείας στην αρμόδια 
Υπηρεσία Γ.Ε.ΜΗ. με την υποβολή των εξής πράξεων 
και στοιχείων: α) απόφαση της αλλοδαπής εταιρείας 
για ίδρυση υποκαταστήματος στην Ελλάδα, β) ισχύον 
καταστατικό της αλλοδαπής εταιρείας, γ) πιστοποιητικό 
καλής λειτουργίας της αρμόδιας αρχής ή του εμπορικού 
μητρώου της χώρας προέλευσης, δ) συμβολαιογραφική 
ή προξενική πράξη διορισμού πληρεξούσιου αντιπρο¬ 
σώπου και αντικλήτου στην Ελλάδα. 

3. Ο έλεγχος επωνυμίας πραγματοποιείται σύμφωνα 
με το άρθρο 2 του ν. 3419/2005. 

4. Η εγγραφή της παραγράφου 1 υποβάλλεται στις 
διατυπώσεις δημοσιότητας του άρθρου 8. 

5. Αλλοδαπές εταιρείες μπορεί να εγκαταστήσουν 
περισσότερα του ενός υποκαταστήματα ή πρακτορεία, 
τα οποία εμπίπτουν στους κανόνες δημοσιότητας του 
άρθρου 6 του ν. 3419/2005.». 

3. Το άρθρο 58 του ν. 3190/1955 αντικαθίσταται ως 
εξής: 

«Άρθρο 58 

Εγκατάσταση στην Ελλάδα υποκαταστήματος 
ή πρακτορείου αλλοδαπής εταιρείας τρίτης 
χώρας 

1. Η εγκατάσταση υποκαταστήματος ή πρακτορείου 
αλλοδαπής εταιρείας περιορισμένης ευθύνης τρίτης χώ¬ 
ρας πραγματοποιείται με την εγγραφή αυτού στο Γ.Ε.ΜΗ. 
κατόπιν της έκδοσης απόφασης από την Διεύθυνση Εται¬ 
ρειών της Γενικής Γραμματείας Εμπορίου και Προστασίας 
Καταναλωτή του Υπουργείου Οικονομίας και Ανάπτυξης 
ή την αρμόδια Περιφερειακή Ενότητα (ΠΕ) για την έγκρι¬ 
ση της εγκατάστασης υποκαταστήματος ή πρακτορείου 
τρίτης χώρας. 

2. Απόφαση έγκρισης για την εγκατάσταση υποκα¬ 
ταστήματος ή πρακτορείου εταιρείας περιορισμένης 
ευθύνης τρίτης χώρας μπορεί να εκδοθεί μόνο εφόσον 
ημεδαπές εταιρείες δύνανται να εγκαταστήσουν υπο¬ 
κατάστημα ή πρακτορείο στην επικράτεια της τρίτης 
αυτής χώρας. 

3. Η ενδιαφερόμενη αλλοδαπή εταιρεία υποβάλλει 
στην αρμόδια Υπηρεσία Γ.Ε.ΜΗ. τις πράξεις και τα στοι¬ 
χεία που προβλέπονται στην παράγραφο 2 του άρθρου 
57, τα οποία προωθούνται στην αρμόδια ΠΕ προκειμέ- 
νου να προβεί στην έκδοση της απόφασης της παρα¬ 
γράφου 2. Η αρμόδια Π Ε αποστέλλει την απόφαση στην 
αρμόδια Υπηρεσία Γ.Ε.ΜΗ., η οποία πραγματοποιεί την 
εγγραφή του υποκαταστήματος στο Γ.Ε.ΜΗ. 

4. Κατά τα λοιπά εφαρμόζονται οι παράγραφοι 3 έως 
5 του άρθρου 57.». 

Άρθρο 9 

Εισαγωγή Κεφαλαίου II στο ν. 3190/1955 

Μετά το άρθρο 59 του ν. 3190/1955 προστίθεται Κε¬ 
φάλαιο II, ως εξής: 

«ΚΕΦΑΛΑΙΟ II 

ΓΕΝΙΚΕΣ ΔΙΚΟΝΟΜΙΚΕΣ ΔΙΑΤΑΞΕΙΣ 
Άρθρο 59α 

1. Διαφορές από την άσκηση ενδίκων βοηθημάτων 
που θεσπίζονται από τις διατάξεις του νόμου αυτού ανε¬ 
ξάρτητα από το αντικείμενό τους υπάγονται πάντοτε 
στην αρμοδιότητα του Μονομελούς Πρωτοδικείου της 
έδρας της εταιρείας. 

2. Η υλική και τοπική αρμοδιότητα που αναφέρεται 
στις παραγράφους 1 και 2 ισχύει έστω κι αν αυτή δεν 
προβλέπεται ρητά στις σχετικές επιμέρους διατάξεις του 
παρόντος.». 

Άρθρο 10 

Τροποποίηση των κ.ν. 2190/1920 (Α' 37/1963), 
ν. 4072/2012 (Α'86) και 
ν. 4441/2016 (Α'227) 

Ι.Το άρθρο 5 του κ.ν. 2190/1920 αντικαθίσταται ως 
εξής: 

«Άρθρο 5 

1. Η επωνυμία της ανώνυμης εταιρείας σχηματίζεται 
είτε από το όνομα ενός ή περισσότερων ιδρυτών ή με¬ 
τόχων είτε από το αντικείμενο της δραστηριότητας που 
ασκεί είτε από άλλες λεκτικές ενδείξεις. Η επωνυμία της 
εταιρείας μπορεί να αποδίδεται ολόκληρη ή εν μέρει με 
λατινικούς χαρακτήρες. 

2. Στην επωνυμία της ανώνυμης εταιρείας πρέπει να 
περιέχονται σε κάθε περίπτωση ολογράφως οι λέξεις 
"Ανώνυμη Εταιρεία" ή το ακρωνύμιο "Α.Ε.". Για τις διεθνείς 
συναλλαγές, οι ανωτέρω λέξεις εκφράζονται ως"5οαθΐθ 
Αηοπγιηθ" ή/και το ακρωνύμιο "$.Α.".». 

2. Το άρθρο 44 του ν. 4072/2012 αντικαθίσταται ως 
εξής: 

«Άρθρο 44 
Επωνυμία 

1. Η επωνυμία της ιδιωτικής κεφαλαιουχικής εταιρείας 
σχηματίζεται είτε από το όνομα ενός ή περισσότερων 
εταίρων είτε από το αντικείμενο της δραστηριότητας 
που ασκεί είτε από άλλες λεκτικές ενδείξεις. Η επωνυμία 
της εταιρείας μπορεί να αποδίδεται ολόκληρη ή εν μέρει 
με λατινικούς χαρακτήρες. 

2. Στην επωνυμία της ιδιωτικής κεφαλαιουχικής εται¬ 
ρείας πρέπει να περιέχονται σε κάθε περίπτωση ολο¬ 
γράφως οι λέξεις "Ιδιωτική Κεφαλαιουχική Εταιρεία" 
ή το ακρωνύμιο "Ι.Κ.Ε.". Για τις διεθνείς συναλλαγές, οι 
ανωτέρω λέξεις εκφράζονται ως"Ρπν3ΐθ (ΙοιηρΒηγ" ή/ 
και το ακρωνύμιο 

3. Αν η εταιρεία είναι μονοπρόσωπη, στην επωνυμία 
πρέπει να περιέχονται οι λέξεις "Μονοπρόσωπη Ιδιωτική 
Κεφαλαιουχική Εταιρεία" ή "Μονοπρόσωπη Ι.Κ.Ε.". Για τις 
διεθνείς συναλλαγές, οι ανωτέρω λέξεις εκφράζονται ως 
"5ίης|Ιθ ΜθίπόθΓ Ρπνθΐθ (ΙοιτιρΒηγ" ή/και "5ίης|Ιθ Μθίτιόθΐ· 
Ρ.Ο». 

3. Η παρ. 1 του άρθρου 250 του ν. 4072/2012 αντικα¬ 
θίσταται ως εξής: 

«1. Η επωνυμία της ομόρρυθμης εταιρείας σχηματί¬ 
ζεται είτε από το όνομα ενός ή περισσότερων εταίρων 


είτε από το αντικείμενο της επιχείρησης είτε από άλλες 
λεκτικές ενδείξεις. Η επωνυμία της εταιρείας μπορεί 
να αποδίδεται ολόκληρη ή εν μέρει με λατινικούς χα¬ 
ρακτήρες. Στην επωνυμία της ομόρρυθμης εταιρείας 
πρέπει να περιέχονται σε κάθε περίπτωση ολογράφως 
οι λέξεις"Ομόρρυθμη Εταιρεία" ή το ακρωνύμιο "Ο.Ε.". 
Για τις διεθνείς συναλλαγές, οι ανωτέρω λέξεις εκφρά¬ 
ζονται ως"0θΠθΓ3ΐ Ρ3ΓΐηθΓ5ήίρ" ή/και το ακρωνύμιο 
Ο.Ρ..». 

4. Η παρ. 1 του άρθρου 272 του ν. 4072/2012 αντικα¬ 
θίσταται ως εξής: 

«1. Η επωνυμία της ετερόρρυθμης εταιρείας σχηματί¬ 
ζεται είτε από το όνομα ενός ή περισσότερων εταίρων 
είτε από το αντικείμενο της επιχείρησης είτε από άλλες 
λεκτικές ενδείξεις. Η επωνυμία της εταιρείας μπορεί να 
αποδίδεται ολόκληρη ή εν μέρει με λατινικούς χαρα¬ 
κτήρες. Στην επωνυμία της ετερόρρυθμης εταιρείας 
πρέπει να περιέχονται σε κάθε περίπτωση ολογράφως 
οι λέξεις "Ετερόρρυθμη Εταιρεία" ή το ακρωνύμιο "Ε.Ε.". 
Για τις διεθνείς συναλλαγές, οι ανωτέρω λέξεις εκφρά¬ 
ζονται ως "Είιηίίθά Ρ3ΠηβΓ5ήϊρ" ή/και το ακρωνύμιο 
Ε.Ρ..». 

5. Η παρ. 5 του άρθρου 9 του ν. 4441/2016 αντικαθί¬ 
σταται ως εξής: 

«5. Εταιρική σύμβαση εταιρείας περιορισμένης ευθύ¬ 
νης μπορεί να καταρτίζεται με ιδιωτικό έγγραφο μόνο 
στην περίπτωση που ακολουθείται πιστά και χωρίς καμία 
παρέκκλιση το αποκλειστικό περιεχόμενο του πρότυπου 
καταστατικού της προηγούμενης παραγράφου.». 

Άρθρο 11 

Εξουσιοδοτικές διατάξεις 

Με προεδρικό διάταγμα που εκδίδεται μέσα σε ένα (1) 
έτος από την έναρξη ισχύος του παρόντος με πρόταση 
του Υπουργού Οικονομίας και Ανάπτυξης κωδικοποιείται 
και αποδίδεται στη δημοτική γλώσσα σε ενιαίο αυτοτε¬ 
λές κείμενο οι διατάξεις για την Εταιρεία Περιορισμένης 
Ευθύνης (ΕΠΕ). 

Άρθρο 12 

Μεταβατικές διατάξεις 

Εταιρείες Περιορισμένης Ευθύνης οι οποίες έχουν ορί¬ 
σει, πριν από την έναρξη ισχύος του παρόντος, τη διάρ¬ 
κεια της εταιρείας ως αόριστη έχουν ημερομηνία λήξης 
την 31η Δεκεμβρίου 2021, εκτός αν, με τροποποίηση 
του καταστατικού τους πριν την τελευταία αυτή ημε¬ 
ρομηνία, ορισθεί άλλη ημερομηνία λήξης αυτών, οπότε 
ημερομηνία λήξης τους θα είναι εκείνη που θα ορίζεται 
στο καταστατικό. 

Άρθρο 13 

Καταργούμενες διατάξεις 

Από την έναρξη ισχύος του παρόντος νόμου καταρ- 
γούνται τα άρθρα 8α, 35, 56, 61 και 61α, καθώς και οι 
παρ. 1 του άρθρου 9, παρ. 2 του άρθρου 18, παρ. 3 του 
άρθρου 41, παρ. 6 του άρθρου 43α και παράγραφοι 3 
και 4 του άρθρου 47 του ν. 3190/1955. 

ΚΕΦΑΛΑΙΟ Β' 

ΑΛΛΕΣ ΔΙΑΤΑΞΕΙΣ ΑΡΜΟΔΙΟΤΗΤΑΣ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΑΣ ΚΑΙ 
ΑΝΑΠΤΥΞΗΣ 
Άρθρο 14 

Τροποποίηση τουν.4497/2017 (Α' 171) 

1. Στο πρώτο εδάφιο της παρ. 4 του άρθρου 11 του 
ν. 4497/2017 η φράση «από την τελευταία ημερομηνία 
ανανέωσης» αντικαθίσταται με την φράση «από τη λήξη 
ισχύος της άδειας». 

2. Η υποπερίπτωση γγ' της περίπτωσης α' της παρ. 1 
του άρθρου 22 του ν. 4497/2017 αντικαθίσταται ως εξής: 

«γγ) ότι δεν λαμβάνει σύνταξη γήρατος από οποιον- 
δήποτε φορέα,». 

3. Η παρ. 4 του άρθρου 23 του ν. 4497/2017 αντικα¬ 
θίσταται ως εξής: 

«4. Για τη μεταβίβαση της άδειας επαγγελματία πω- 
λητή υπαίθριου εμπορίου λόγω αναπηρίας, ο κάτοχος 
της άδειας, εντός προθεσμίας εννιά (9) μηνών από την 
πιστοποίηση της αναπηρίας, υποβάλλει στις αρχές της 
παραγράφου 2 αίτηση με συνημμένα: α) βεβαίωση 
που εκδίδεται από τις Υγειονομικές Επιτροπές των 
Κέντρων Πιστοποίησης Αναπηρίας (ΚΕ.Π.Α.), στην 
οποία αναγράφεται το ποσοστό της αναπηρίας, β) 
πιστοποιητικό οικογενειακής κατάστασης και γ) έγ¬ 
γραφες παραιτήσεις από τη μεταβίβαση της άδειας 
των προσώπων που, κατά σειρά προτεραιότητας, τη 
δικαιούνται, με θεώρηση του γνησίου της υπογραφής 
από αρμόδια αρχή.». 

4. Η παρ. 2 του άρθρου 24 του ν. 4497/2017 αντικα¬ 
θίσταται ως εξής: 

«2. Επιτρέπεται η αναπλήρωση του αδειούχου πω- 
λητή υπαίθριου εμπορίου μόνο από το σύζυγο και από 
συγγενείς, εξ αίματος μέχρι και τρίτου βαθμού ή εξ αγ¬ 
χιστείας μέχρι δεύτερου βαθμού, λόγω αδυναμίας του 
αδειούχου εξαιτίας αναπηρίας τουλάχιστον 50%, βάσει 
βεβαίωσης που εκδίδεται από τις Υγειονομικές Επιτρο¬ 
πές των ΚΕ.Π.Α.». 

5. Η περίπτωση στ' της παρ. 6 του άρθρου 28 του 
ν. 4497/2017 αντικαθίσταται ως εξής: 

«στ. τη γνωμοδότηση στο Περιφερειακό Συμβούλιο 
για την ίδρυση και την κατάργηση των λαϊκών αγορών,». 

6. Η περίπτωση ζ' της παρ. 6 του άρθρου 28 του 
ν. 4497/2017 αντικαθίσταται ως εξής: 

«ζ. την απόφαση για την προσωρινή τοποθέτηση πα¬ 
ραγωγών πωλητών κατ'εφαρμογή των οριζομένων στα 
άρθρα 32 και 33,». 

7. Η περίπτωση η' της παρ. 6 του άρθρου 28 του 
ν. 4497/2017 καταργείται. 

8. Η περίπτωση θ' της παρ. 6 του άρθρου 28 του 
ν. 4497/2017 αντικαθίσταται ως εξής: 

«θ. την παροχή σύμφωνης γνώμης επί των πινάκων 
απόδοσης και βελτίωσης θέσης, καθώς την απόφαση για 
την αμοιβαία αλλαγή θέσης πωλητών σε διαφορετικές 
λαϊκές αγορές, σύμφωνα με το άρθρο 35,». 

9. Η περίπτωση κ' της παρ. 6 του άρθρου 28 του 
ν. 4497/2017 αντικαθίσταται ως εξής: 


«κ. την έκδοση γνώμης για ζητήματα που αφορούν 
στη λειτουργία των λαϊκών αγορών και στις ατομικές 
διοικητικές πράξεις που εκδίδονται κατόπιν αίτησης των 
πωλητών, όπως: η ίδρυση, η κατάργηση λαϊκών αγορών, 
η έκδοση νέων επαγγελματικών αδειών, η παραχώρηση 
θέσεων σύμφωνα με το άρθρο 13, οι αλλαγές θέσεων 
πωλητών εντός της ίδιας ή μεταξύ διαφορετικών λαϊκών 
αγορών, η ανάκληση της άδειας σύμφωνα με την περί¬ 
πτωση η' του άρθρου 31,». 

10. Στο άρθρο 32 του ν. 4497/2017 μετά την παράγρα¬ 
φο 5 προστίθεται παράγραφος 6 ως εξής: 

«6. Οι διατάξεις της παραγράφου 5 εφαρμόζονται 
αναλογικά και στην περίπτωση επαγγελματία πωλητή.». 

11. Στο άρθρο 41 του ν. 4497/2017 μετά την παράγρα¬ 
φο 3 προστίθεται παράγραφος 4 ως εξής: 

«4. Οι διατάξεις της παραγράφου 3 εφαρμόζονται 
αναλογικά και στην περίπτωση επαγγελματία πωλητή.». 

12. Στο άρθρο 47 του ν. 4497/2017 μετά την παράγρα¬ 
φο 5 προστίθεται παράγραφος 6 ως εξής: 

«6. Οι διατάξεις της παραγράφου 5 εφαρμόζονται 
αναλογικά και στην περίπτωση επαγγελματία πωλητή.». 

13. Η παρ. 13 του άρθρου 59 του ν. 4497/2017 αντι¬ 
καθίσταται από τότε που ίσχυσε, ήτοι από τη 13η Νοεμ¬ 
βρίου 2017, ως εξής: 

«13. Όσοι επαγγελματίες πωλητές λαϊκών αγορών δεν 
έχουν μέχρι τη δημοσίευση του παρόντος ανανεώσει 
την άδειά τους βάσει της παρ. 2 του άρθρου 39 του 
ν. 4264/2014 και των κατ' εξουσιοδότηση αυτής εκδιδο- 
μένων υπουργικών αποφάσεων, δύνανται να θεωρήσουν 
αυτή και να δραστηριοποιούνται έωςτην 15η Ιανουάρι¬ 
ου 2019, σύμφωνα με τις διατάξεις του άρθρου 22 του 
παρόντος. Σε περίπτωση που οι άδειες δεν θεωρηθούν 
εντός της ως άνω προθεσμίας ανακαλούνται οριστικά 
και αυτοδικαίως.». 

14. Η παρ. 17 του άρθρου 59 του ν. 4497/2017 αντι¬ 
καθίσταται από τότε που ίσχυσε, ήτοι από τη 13η Νοεμ¬ 
βρίου 2017, ως εξής: 

«17. Οι επαγγελματικές άδειες πλανόδιου και στάσιμου 
εμπορίου που έχουν ανανεωθεί, σύμφωνα με τις διατά¬ 
ξεις του ν. 4264/2014 με ετήσια διάρκεια, ανανεώνονται 
εφεξής πριν τη λήξη τους για χρονικό διάστημα τριών 
(3) ετών, σύμφωνα με το άρθρο 22 του παρόντος και 
οι αδειούχοι συνεχίζουν να δραστηριοποιούνται.Τυχόν 
μη ανανεωθείσες άδειες στάσιμου και πλανόδιου εμπο¬ 
ρίου βάσει του ν. 4264/2014 ανανεώνονται σύμφωνα 
με τις διατάξεις του άρθρου 22 του παρόντος μέχρι την 
15η Ιανουάριου 2019. Μετά την παρέλευση του ως άνω 
χρονικού διαστήματος οι εν λόγω άδειες ανακαλούνται 
οριστικά και αυτοδικαίως.». 

15. Μετά την παρ. 17 του άρθρου 59 του ν. 4497/2017 
προστίθεται παράγραφος 18 ως εξής: 

«18. Εκκρεμείς αιτήσεις συμμετοχής σε προκήρυξη 
νέων επαγγελματικών αδειών υπαίθριου εμπορίου οι 
οποίες έχουν υποβληθεί έως και την έναρξη ισχύος του 
παρόντος ολοκληρώνονται σύμφωνα με τις διατάξεις 
του ν. 4264/2014.». 

16. Η ισχύς της παραγράφου 15 του παρόντος αρχίζει 
από τις 13 Νοεμβρίου 2017. 

Άρθρο 15 

Τροποποίηση του ν. 4412/2016 (ΑΊ47) 

1. Στην παρ. 3 του άρθρου 72 του ν. 4412/2016 μετά 
τις λέξεις «χρηματοδοτικά ιδρύματα» προστίθενται οι 
λέξεις «ή ασφαλιστικές επιχειρήσεις κατά την έννοια των 
περιπτώσεων β' και γ' της παρ. 1 του άρθρου 14 του 
ν. 4364/ 2016 (ΑΊ 3)». 

2. Στην παρ. 3 του άρθρου 302 του ν. 4412/2016 μετά 
τις λέξεις «χρηματοδοτικά ιδρύματα» προστίθενται οι 
λέξεις «ή ασφαλιστικές επιχειρήσεις κατά την έννοια των 
περιπτώσεων β' και γ' της παρ. 1 του άρθρου 14 του 
ν. 4364/2016». 

Άρθρο 16 

Τροποποίηση του ν.δ. 5/1926 (ΑΊ 1) 

1. Το άρθρο 3 του ν.δ. 5/1926 αντικαθίσταται ως εξής: 

«Άρθρο 3 

1. Μέλη της Ε.Ε.Ε.Δ.Ε.Ε. είναι εκ του νόμου όλα τα 
Εμπορικά, Βιομηχανικά, Βιοτεχνικά και Επαγγελματικά 
Επιμελητήρια του ν. 4497/2017 (Α' 171). 

2. Μέλη της Ε.Ε.Ε.Δ.Ε.Ε. μπορούν να γίνουν, με αίτησή 
τους, εμπορικές, βιομηχανικές και οικονομικές ενώσεις, 
ιδρύματα και οργανισμοί, εφόσον οι ενώσεις αυτές, τα 
ιδρύματα και οι οργανισμοί ή τα μέλη τους συναλλάσσο¬ 
νται κυρίως με το εξωτερικό ή η αποστολή τους συνίστα- 
ται στην προστασία ουσιώδους εξαγωγικού προϊόντος 
της χώρας. Εφόσον συντρέχουν οι προϋποθέσεις αυτές, 
η αποδοχή αυτών είναι υποχρεωτική για το Δ.Ε.Ε. 

3. Μέλη της Ε.Ε.Ε.Δ.Ε.Ε. μπορούν να γίνουν με αίτησή 
τους, μετά από απόφαση του διοικητικού συμβουλίου 
και φυσικά ή νομικά πρόσωπα, εφόσον η επιστημονική 
ή οικονομική τους δραστηριότητα έχει, κατά κύριο λόγο, 
σχέση με τις διεθνείς οικονομικές συναλλαγές και οι δρα- 
στηριότητές τους είναι συναφείς με αυτές του Δ.Ε.Ε.». 

2. Η περίπτωση β' της παρ. 1 του άρθρου 5 του 
ν.δ. 5/1926 αντικαθίσταται ως εξής: 

«β) Το διοικητικόν συμβούλιον, εκλεγόμενον υπό της 
γεν. Συνελεύσεως ου ο αριθμός των μελών και ο τρόπος 
της εκλογής κανονισθήσεται διά του καταστατικού. Το 
Διοικητικό Συμβούλιο αποτελείται τουλάχιστον κατά τα 
τρία τέταρτα (3/4) από εκπροσώπους των μελών της πα¬ 
ραγράφου 1 του άρθρου 3.». 

3. Στο τέλος του άρθρου 5 του ν.δ. 5/1926 προστίθεται 
εδάφιο ως εξής: 

«Η θητεία των απερχομένων οργάνων διοικήσεως της 
Ε.Ε.Ε.Δ.Ε.Ε. ισχύει έως την ανάληψη καθηκόντων των 
νέων οργάνων.». 

Άρθρο 17 

Τ ροποποίηση του άρθρου 58 του ν. 3421 /2005 

1. Η παρ. 1 του άρθρου 58 του ν. 3421/2005 (Α' 302) 
αντικαθίσταται ως εξής: 

«1. Ο μόνος ή ο μεγαλύτερος γιος ή αδελφός προσώ¬ 
που που απεβίωσε κατά τη διάρκεια της υπηρεσίας του, 
με οποιαδήποτε ιδιότητα, στις Ένοπλες Δυνάμεις ή στα 
Σώματα και εξαιτίας αυτής, καθώς και όλοι οι γιοι ή αδελ¬ 
φοί προσώπου που απεβίωσε ή τραυματίσθηκε εξαιτίας 
τρομοκρατικής ενέργειας, απολύονται οριστικά από τις 


Ένοπλες Δυνάμεις μετά τη συμπλήρωση χρόνου πραγ¬ 
ματικής στρατιωτικής υπηρεσίας τουλάχιστον τριών (3) 
μηνών, εφόσον το επιθυμούν.». 

2. Η ισχύς της παρούσας αρχίζει από τη δημοσίευσή 
της στην Εφημερίδα της Κυβερνήσεως. 

Άρθρο 18 

Τροποποίηση του άρθρου 96 του ν. 4497/2017 

(Α' 171) 

Η παρ. 2 του άρθρου 96 του ν. 4497/2017 (Α' 171) αντι¬ 
καθίσταται ως εξής: 

«2. Οι πρώτες εκλογές για την ανάδειξη νέου Διοι¬ 
κητικού Συμβουλίου της Εθνικής Ελληνικής Επιτροπής 
του Διεθνούς Εμπορικού Επιμελητηρίου (Δ.Ε.Ε.) μετά 
τις εκλογές των Επιμελητηρίων του παρόντος θα διεξα- 
χθούν εντός του μηνάς Δεκεμβρίου 2018. Η θητεία των 
εκλεγμένων οργάνων διοίκησης της Εθνικής Ελληνικής 
Επιτροπής του Δ.Ε.Ε. ισχύει έως την ανάληψη των καθη¬ 
κόντων των νέων οργάνων.». 

Άρθρο 19 

Εξόφληση ληξιπρόθεσμων οφειλών 

φορέων της Γενικής Κυβέρνησης 

1. Οφειλές των φορέων της Γενικής Κυβέρνησης προς 
προμηθευτές ηλεκτρικής ενέργειας, οι οποίες είχαν κατα¬ 
στεί ληξιπρόθεσμες μέχρι και τις 30.4.2018, δύναται να 
εξοφλούνται για λογαριασμό τους από τον κρατικό προ¬ 
ϋπολογισμό και ειδικότερα από τις πιστώσεις του προϋπο¬ 
λογισμού του Υπουργείου Οικονομικών, κατά παρέκκλιση 
κάθε αντίθετης γενικής ή ειδικής διάταξης. Τα ποσά που 
θα καταβληθούν από τον κρατικό προϋπολογισμό για την 
κατά τα ανωτέρω εξόφληση δύναται να μειώνουν κατά 
περίπτωση τις εγγεγραμμένες πιστώσεις για μεταβιβαστι- 
κές πληρωμές προς τους φορείς της Γενικής Κυβέρνησης. 

2. Για την εφαρμογή της παρούσας διάταξης ο όρος 
«ληξιπρόθεσμες οφειλές» έχει την έννοια της περίπτω¬ 
σης γ'της παρ. 5 του άρθρου 8 του π.δ. 80/2016 (ΑΊ 45). 

3.0 Προϊστάμενος Οικονομικών Υπηρεσιών έκαστου 
φορέα Γενικής Κυβέρνησης βεβαιώνει εγγράφωςτο συ¬ 
νολικό ύψος των ληξιπρόθεσμων οφειλών του φορέα 
αρμοδιότητάς του, κατά την αναφερόμενη στην παρά¬ 
γραφο 1 ημερομηνία. Οι εν λόγω βεβαιώσεις αποστέλλο- 
νται στη Γενική Διεύθυνση Οικονομικών Υπηρεσιών του 
Υπουργείου Οικονομικών μέσω της Γενικής Διεύθυνσης 
Οικονομικών Υπηρεσιών του εποπτεύοντος Υπουργείου, 
κατά τα ειδικότερα οριζόμενα στην απόφαση της επό¬ 
μενης παραγράφου. 

4. Με απόφαση του Υπουργού Οικονομικών καθορίζο¬ 
νται, κατά παρέκκλιση κάθε αντίθετης γενικής ή ειδικής 
διάταξης, οι όροι, οι προϋποθέσεις η διαδικασία εξόφλη¬ 
σης των ληξιπρόθεσμων οφειλών της παραγράφου 1 και 
τα δικαιολογητικά πληρωμής των δαπανών αυτών, ο τρό¬ 
πος λογιστικής απεικόνισης των αντίστοιχων μεγεθών 
στους προϋπολογισμούς των φορέων, καθώς και κάθε 
άλλο τεχνικό ή λεπτομερειακό ζήτημα για την εφαρμογή 
του παρόντος άρθρου. 

Άρθρο 20 

1. Συμβάσεις μίσθωσης κτιρίων ή άλλων εγκαταστά¬ 
σεων κατάλληλων για τη στέγαση και τη λειτουργία 

των Ινστιτούτων του Ελληνικού Κέντρου Θαλασσίων 
Ερευνών (ΕΛΚΕΘΕ) που στεγάζονται σε έκταση του Μη- 
τροπολιτικού Πόλου Ελληνικού - Αγίου Κοσμά συνάπτο- 
νται απευθείας χωρίς διαγωνισμό, κατά παρέκκλιση του 
π.δ. 715/1979 (Α' 212). 

Οι συμβάσεις αυτές καταρτίζονται εγγράφως και υπο¬ 
γράφονται, για λογαριασμό του ΕΛΚΕΘΕ, από τον Υπουρ¬ 
γό Παιδείας, Έρευνας και Θρησκευμάτων, κατόπιν εισή- 
γησηςτου Διοικητικού Συμβουλίου του ΕΛΚΕΘΕ σχετικά 
με την καταλληλότητα των κτιρίων ή εγκαταστάσεων. 

2. Με απόφαση του Υπουργού Παιδείας, Έρευνας και 
Θρησκευμάτων, κατόπιν εισήγησης του Διοικητικού Συμ¬ 
βουλίου του ΕΛΚΕΘΕ: 

α) ανατίθενται οι συμβάσεις για τη μεταφορά της 
υλικοτεχνικής υποδομής των υπηρεσιών του ΕΛΚΕΘΕ 
(γραφεία, αρχεία, υπολογιστές, μηχανήματα κ.λπ.) από 
το Μητροπολιτικό Πόλο Ελληνικού - Αγίου Κοσμά στα 
νέα κτίρια ή τις νέες εγκαταστάσεις ή στις εγκαταστάσεις 
του ΕΛΚΕΘΕ στην Ανάβυσσο Αττικής, καθώς και από την 
Ανάβυσσο Αττικής προς τα νέα κτίρια ή τις νέες εγκατα¬ 
στάσεις τα οποία πρόκειται να στεγάσουν το ΕΛΚΕΘΕ, 

β) ορίζονται η ειδικότερη διαδικασία, οι όροι (π.χ. φύ¬ 
λαξη) και το χρονοδιάγραμμα μεταφοράς και μετεγκα¬ 
τάστασης των υπηρεσιών του ΕΛΚΕΘΕ στα νέα κτίρια ή 
τις νέες εγκαταστάσεις, 

γ) προσδιορίζονται το κόστος των παρεχόμενων 
υπηρεσιών για την άσκηση των δραστηριοτήτων του 
παρόντος άρθρου, οι πιστώσεις του προϋπολογισμού 
του Υπουργείου Παιδείας, Έρευνας και Θρησκευμάτων, 
στις οποίες θα πιστώνονται οι σχετικές δαπάνες, καθώς 
και κάθε ειδικότερο θέμα σχετικό με την οικονομική δι¬ 
αχείριση, 

δ) προσδιορίζεται κάθε άλλο ειδικότερο θέμα που 
είναι απαραίτητο για την εύρυθμη και απρόσκοπτη λει¬ 
τουργία των υπηρεσιών του ΕΛΚΕΘΕ κατά τη διαδικασία 
μετεγκατάσταση ς. 

3. Στο οικόπεδο ιδιοκτησίας ΕΛΚΕΘΕ στην εκτός σχεδί¬ 
ου περιοχή «Μαύρο Λιθάρι» της κοινότητας Αναβύσσου 
Νομού Αττικής, στο οποίο έχει εγκριθεί τοπικό ρυμοτο¬ 
μικό σχέδιο δυνάμει της υπ' αριθμ. 104769/1996 από¬ 
φασης του Υπουργού Περιβάλλοντος, Χωροταξίας και 
Δημοσίων Έργων (Δ' 2/1997), αυξάνεται ο συντελεστής 
δόμησης σε 0,60 και το μέγιστο ποσοστό κάλυψης ορί¬ 
ζεται σε τριάντα τοις εκατό (30%), με κατάργηση των 
περιορισμών χωροθέτησης νέου κτιρίου και επιτρέπεται 
η ανέγερση κτίσματος, προκειμένου αυτό να στεγάσει 
τις εγκαταστάσεις - δεξαμενές ερευνητικών ιχθυοκαλλι- 
εργειών του ΕΛΚΕΘΕ και συναφών με την αποστολή του 
ερευνητικών δραστηριοτήτων. 

4. Με απόφαση του Υπουργού Παιδείας, Έρευνας και 
Θρησκευμάτων κατόπιν εισήγησης του Δ.Σ. του ΕΛΚΕΘΕ, 
ανατίθενται όλες οι μελέτες που είναι απαραίτητες για 
τη διαδικασία μετεγκατάστασης (μελέτες μετεγκατάστα¬ 
σης και αδειοδότησης) των εγκαταστάσεων - δεξαμενών 
ιχθυοκαλλιεργειών απάτην έκταση του Μητροπολιτικού 
Πόλου Ελληνικού - Αγίου Κοσμά στο οικόπεδο ιδιοκτησί¬ 
ας ΕΛΚΕΘΕ στην εκτός σχεδίου περιοχή με την ονομασία 
«Μαύρο Λιθάρι» της κοινότητας Αναβύσσου του Νομού 
Αττικής. 


Άρθρο 21 

1. Η περίπτωση ε' της παρ. 2 του άρθρου 9 του ν. 2622/ 
1998 (ΑΊ 38) αντικαθίσταται ως εξής: 

«ε. Η εφάπαξ κατ'έτος το μήνα Νοέμβριο υποχρε¬ 
ωτική εισφορά του αστυνομικού, πυροσβεστικού 
και του μόνιμου και επί συμβάσει αορίστου χρόνου 
πολιτικού προσωπικού της Ελληνικής Αστυνομίας 
και του Πυροσβεστικού Σώματος, των συνοριακών 
φυλάκων και των ειδικών φρουρών, που καθορίζεται 
στο χρηματικό ποσό ύψους δύο ευρώ και ενενήντα 
δύο λεπτών (2,92 ευρώ), το οποίο αναπροσαρμό¬ 
ζεται με απόφαση του Υπουργού Εσωτερικών, αρ¬ 
μόδιου για θέματα δημόσιας τάξης και προστασίας 
του πολίτη, ύστερα από πρόταση του Διοικητικού 
Συμβουλίου του Ιδρύματος'Έξοχές Ελληνικής Αστυ¬ 
νομίας".». 

2. Η παρ. 2 του άρθρου 2 της υπ'αριθμ. 8066/17/2-η' 
από 31.12.2004 απόφασης Υπουργού Δημόσιας Τάξης 
(Β' 23) αντικαθίσταται ως εξής: 

«2. Η προβλεπόμενη από τις διατάξεις της περίπτωσης 
ε' της παρ. 2 του άρθρου 9 του ν. 2622/1998 (Α' 138) 
εφάπαξ κατ' έτος υποχρεωτική εισφορά του αστυνομι¬ 
κού, πυροσβεστικού και του μόνιμου και επί συμβάσει 
αορίστου χρόνου πολιτικού προσωπικού της Ελληνικής 
Αστυνομίας και του Πυροσβεστικού Σώματος, των συνο¬ 
ριακών φυλάκων και των ειδικών φρουρών, αποδίδεται 
μέσα στο μήνα Νοέμβριο αντίστοιχα, πιστώνοντας τον 
υπ'αριθμ. 802-00-2001-001481 λογαριασμό που τηρεί¬ 
ται στο κεντρικό κατάστημα τηςΤράπεζαςΑΙΡΗΑ ΒΑΝΚ 
της Ελλάδος, με την επωνυμία "Λογαριασμός Αρωγής 
ορφανών τέκνων αστυνομικού, πυροσβεστικού και του 
μόνιμου και επί συμβάσει αορίστου χρόνου πολιτικού 
προσωπικού της Ελληνικής Αστυνομίας και του Πυρο¬ 
σβεστικού Σώματος, των συνοριακών φυλάκων και των 
ειδικών φρουρών".». 

3. Η περίπτωση α' της παρ. 2 του άρθρου 31 του 
ν. 2168/1993 (ΑΊ7) αντικαθίσταται ως εξής: 

«Η μηνιαία υποχρεωτική εισφορά των μετόχων, η 
οποία καθορίζεται στο χρηματικό ποσό ύψους πέντε 
ευρώ και ογδόντα τριών λεπτών (5,83 ευρώ).». 

4. Στο τέλος του άρθρου 31 του ν. 2168/1993 προστί¬ 
θεται παράγραφος 12 ως εξής: 

«12. Η μηνιαία υποχρεωτική εισφορά της περίπτω¬ 
σης α' της παραγράφου 2 αναπροσαρμόζεται με 
απόφαση του Αναπληρωτή Υπουργού Εσωτερικών 
αρμόδιου για θέματα δημόσιας τάξης και προστασί¬ 
ας του πολίτη, ύστερα από πρόταση του Διοικητικού 
Συμβουλίου του Ιδρύματος'Έξοχές Ελληνικής Αστυ¬ 
νομίας".». 

5. Η ισχύς των διατάξεων των παραγράφων 1 και 3 του 
παρόντος άρθρου αρχίζει από 1.1.2017. 

6. Από την έναρξη ισχύος του παρόντος καταργείται η 
υπ'αριθμ. 8064/16/2 από 8.6.2000 (Β' 768) κοινή υπουρ¬ 
γική απόφαση, όπως τροποποιήθηκε με την υπ' αριθμ. 
8064/5/25-ιγ' από 16.10.2003 (Β' 1604) όμοια. 

Άρθρο 22 

Ι.Το άρθρο 55 του ν. 4447/2016 (Α' 241) αντικαθί¬ 
σταται ως εξής: 

«Άρθρο 55 

Η εφαρμογή της υποπαραγράφου 2 της παρ. 13 του άρθρου 85 του ν. 3842/2010 αναστέλλεται μέχρι τις 30.6.2019.». 
2. Η ισχύς των διατάξεων του παρόντος άρθρου αρχίζει από τη δημοσίευση του νόμου στην Εφημερίδα της 
Κυβερνήσεως. 

Άρθρο 23 
Έναρξη ισχύος 

Η ισχύςτου παρόντος αρχίζει από τη δημοσίευσή του στην Εφημερίδα της Κυβερνήσεως, εκτός αν άλλως ορίζεται 
στις επιμέρους διατάξεις του. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 31 Μάίου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 


Οι Υπουργοί 


Αντιπρόεδρος της Κυβέρνησης 
και Υπουργός Οικονομίας 
και Ανάπτυξης 

ΙΩΑΝΝΗΣ ΔΡΑΓΑΣΑΚΗΣ 

Υφυπουργός 

Οικονομίας και Ανάπτυξης 

ΑΣΤΕΡΙΟΣ ΠΙΤΣΙΟΡΛΑΣ 

Αναπληρωτής Υπουργός 
Παιδείας, Έρευνας 
και θρησκευμάτων 

ΚΩΝΣΤΑΝΤΙΝΟΣ ΦΩΤΑΚΗΣ 

Υφυπουργός 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Αναπληρωτής Υπουργός 
Περιβάλλοντος και Ενέργειας 

ΣΩΚΡΑΤΗΣ ΦΑΜΕΛΛΟΣ 


Εσωτερικών 

ΠΑΝΑΓΙΩΤΗΣ ΣΚΟΥΡΛΕΤΗΣ 

Αναπληρωτής Υπουργός 
Εθνικής Άμυνας 

ΦΩΤΙΟΣ-ΦΑΝΟΥΡΙΟΣ ΚΟΥΒΕΛΗΣ 

Εργασίας, Κοινωνικής Ασφάλισης 
και Κοινωνικής Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 

Δικαιοσύνης, Διαφάνειας 
και Ανθρωπίνων Δικαιωμάτων 

ΣΤΑΥΡΟΣ ΚΟΝΤΟΝΗΣ 

Υφυπουργός 

Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 


Αναπληρωτής Υπουργός 
Εσωτερικών 

ΝΙΚΟΛΑΟΣΤΟΣΚΑΣ 

Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Αναπληρώτρια Υπουργός 
Εργασίας, Κοινωνικής Ασφάλισης 
και Κοινωνικής Αλληλεγγύης 

ΘΕΑΝΩ ΦΩΤΙΟΥ 


Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

Αγροτικής Ανάπτυξης 
και Τροφίμων 

ΕΥΑΓΓΕΛΟΣ ΑΠΟΣΤΟΛΟΥ 


Θεωρήθηκε και τέθηκε η Μεγάλη Σφραγίδα του Κράτους. 

Αθήνα, 31 Μάίου 2018 
Ο επί της Δικαιοσύνης Υπουργός 

ΣΤΑΥΡΟΣ ΚΟΝΤΟΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Α' 93/31.05.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























